laion/Wikipedia-Exotic huggingface dataset:
1515

ვიკისაწყობში არის გვერდი თემაზე: 1515 1515 (ათას ხუთას თხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XVI საუკუნის მე-2 დეკადის მე-5 წელი. 1515 წელი (MDXV) იყო ორშაბათს დაწყებული არანაკიანი წელიწადი იულიუსის კალენდრით 1 იანვარი : პარიზში გარდაიცვალა საფრანგეთის მეფე ლუი XII. ის ქვეყანას ჩვიდმეტი წლის მანძილზე მართავდა. 25 იანვარი : საფრანგეთში მოხდა ახალი მეფის ფრანსუა I-ის კორონაცია, ის იყო გარდაცვლილი მეფე ლუი XII-ის შორეული ნათესავი. ფრანსუა I იყო ვალუა-ანგოულემის დინასტიის წარმომადგენელი. 24 მარტი : დაიდო პარიზის ზავი 12 ივნისი : ოსმალეთის სულთანმა სელიმ I-მა საბოლოოდ მოახდინა ანატოლიის დაპყრობა. ადენთან ოსმალეთმა მოახერხა პორტუგალიელიების შეტევის მოგერიება. 12 აგვისტო : იზაბელა ავსტრიელი გახდა დანია-ნორვეგიის მეფის კრისტიან II-ის მეუღლე. 25 აგვისტო : კუნძულ კუბაზე, კონკისტადორმა დიეგო ველასკეს დე კელარმა დააარსა ქალაქი ჰავანა. 5 სექტემბერი : ოსმალეთმა მოახერხა სპარსეთის დედაქალაქის თავრიზის დაკავება, თუმცა მისი შენარჩუნება დიდი ხნით ვერ მოახერხა და მალევე დათმო ეს ტერიტორია. 13 :14 სექტემბერი – მარინიანოს ბრძოლა: ფრანგულმა არმიამ დაამარცხა შვეიცარიელები. ამ ბრძოლაში საფრანგეთის მხარეს იბრძოდა ვენეციის რესპუბლიკა. საფრანგეთმა აღადგინა თავისი კონტროლი მილანზე. 13 დეკემბერი : ესპანელი აღმომჩენი და ზღვაოსანი ხუან დიას დე სოლისი, ლა-პლატის ყურის მეშვეობით ჩავიდა არგენტინაში. 15 ნოემბერი : ტომას უოლსი გახდა კარდინალი. დაარსდა მანჩესტერის გრამატიკული სკოლა. გაიმართა ვენის კონგრესი. სპარსეთის ყურეში არსებული კუნძული ორმუზი შევიდა პორტუგალიის იმპერიის შემადგენლობაში. პორტუგალიაში დაიწყო ბელენის ციხესიმაგრის მშენებლობის პროცესი, რომელიც დასრულდა 1521 წელს. მთავარი სტატია: კატეგორია:დაბადებული 1515. 4 იანვარი : ნიკოლაი ქრისტოფერ რაზივილი, ლიტვის დიდი სამთავროს ხელმძღვანელი (გ. 1565) 18 თებერვალი : ვალერიუს კორდუსი, გერმანელი ექიმი (გ. 1544) 24 თებერვალი : იოჰან ვეირი, გერმანელი ექიმი (გ. 1588) 28 მარტი : ტერეზა ავილა, ესპანელი კათოლიკე წმინდა (გ. 1582) 10 ივლისი : ფრანსისკო დე ტოლედო, პერუს ვიცე-სამეფოს მმართველი (გ. 1584) 21 ივლისი : ფილიპ ნერი, კათოლიკე წმინდანი (გ. 1595) 22 სექტემბერი : ანა კლეველი, ინგლისის მეფე ჰენრი VIII-ის მეოთხე მეუღლე (გ. 1557) 4 ოქტომბერი : ლუკას კრანაჰი, გერმანელი მხატვარი (გ. 1586) 22 ნოემბერი : მარია დე გიზი, ჯეიმზ V-ის მეუღლე და შოტლანდიის რეგენტი (გ. 1560) თარიღი უცნობია სებასტიან კასტელიო, ფრანგული პროტესტანტი მქადაგებელი და თეოლოგი (გ. 1563) ინჯონგ ჯოსონი, მეთორმეტე მეფე კორეაში, ჯოსონის დინასტიის წარმომადგენელი (გ. 1545) პერ დე ლა რამე, ფრანგი ფილოსოფოსი (გ. 1572) ტომას უოტსონი, კათოლიკე ეპისკოპოსი (გ. 1584) იხილეთ აგრეთვე კატეგორია:დაბადებული 1515. მთავარი სტატია: კატეგორია:გარდაცვლილი 1515. 1 იანვარი : მეფე ლუი XII (დ. 1462) 6 თებერვალი : ალდო მანუციო, ვენეციელი მხატვარი (დ. 1449) 9 სექტემბერი : იოსებ ვოლოცკი, რუსული მართლმადიდებლური ეკლესიის წმინდანი ოქტომბერი : ბართლომეო დ'ალვიანო, ვენეციელი გენერალი (დ. 1455) 5 ნოემბერი : მარიოტო ალბერტინელი, იტალიელი მხატვარი (დ. 1474) 2 დეკემბერი : გონსალო ფერნანდეს დე კორდობა, ესპანელი გენერალი და სახელმწიფო მოღვაწე (დ. 1453) ნიფონტი II კონსტანტინოპოლის პატრიარქი. იხილეთ აგრეთვე კატეგორია:გარდაცვლილი 1515.
მოპარული კოცნები

ოთხასი დარტყმა (ფრანგ. Baisers volés) — ფრანსუა ტრიუფოს ფილმი, რომელიც არის ერთ-ერთი ტრიუფოს ალტერ-ეგოს, გამოგონილი პერსონაჟის, ანტუან დუანელის შესახებ გადაღებული ფილმებს შორის. „მოპარული კოცნები“ — Rotten Tomatoes
1516

ვიკისაწყობში არის გვერდი თემაზე: 1516 1516 (ათას ხუთას თექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა სამშაბათი. ეს წელი არის XVI საუკუნის მე-2 დეკადის მე-6 წელი. მთავარი სტატია: კატეგორია:დაბადებული 1516. 18 თებერვალი : მერი I — ინგლისისა და ირლანდიის დედოფალი (გ. 1558) 15 მარტი  : ელქას მირზა ― ისმაილ I-ის მეორე ძე (გ. 1550) მთავარი სტატია: კატეგორია:გარდაცვლილი 1516. აგვისტო : ბოსხი, ჰიერონიმუს — ჰოლანდიელი ფერმწერი
ნიკოლა ფორმიჩეტი

ნიკოლა ფორმიჩეტი (ინგლ. Nicola Formichetti დ. 1977 წლის 31 მაისი) — საერთაშორისო მოდის დიზაინიერი და სამხატვრო ხელმძღვანელი, წარმოშობით იტალიელი და იაპონელი. თავდაპირველად ცნობილი გახდა 2010 წელს როდესაც დაინიშნა ფრანგული მოდის სახლის Thierry Mugler-ის ახალ სამხატვრო ხელმძღვანელად და ასევე ამერიკელ პოპ მომნღერალ ლედი გაგასთან თანამშრომლობით. ნიკოლა ასევე არის იაპონური ჟურნალის Vogue Hommes Japan-ის მოდის დირექტორი, ის ასევე არის რამოდნეიმე მოდის ჟურნალის რედაქტორი და ტანსაცმლის კომპანია Uniqlo-ს მოდის დირექტორი. 2010 წლის ნოემბერში ნიკოლა დაასახელეს როგორც "ყველაზე გავლენიანი შემოქმედებითი ადამიანი მოდის სფეროში დღეს". რამდოენიმე თვის შემდეგ ნიკოას მიენიჭა ისაბელა ბლოუს სახელობის ჯილდო. ოფიციალური საიტი Blog (გამოყენებული მოდის კრედიტები) MUGLER Vogue Hommes Japan დაარქივებული 2010-10-29 საიტზე Library of CongressCategory:Webarchive template other archives Uniqlo VivaGlam დაარქივებული 2011-10-15 საიტზე Wayback Machine. Models.com Gaga Fashionland (მოდის კრედიტები და ინტერვიუები) ↑ Lord Gaga: The Man Behind the Meat Dress, Rachel Dodes (The Wall Street Journal). 5 მარტი, 2011. ↑ Power of the Cyberimage, Suzy Menkes (The New York Times). 19 იანვარი, 2011. ↑ BoF Exclusive | The New Creative Establishment 2010 – The 50 Most Creative Forces Working in Fashion Today დაარქივებული 2012-11-18 საიტზე Wayback Machine. , Imran Amed (The Business of Fashion). 23 ნოემბერი, 2010. ↑ Isabella Blow Award – Fashion Creator 2010. დაარქივებულია ორიგინალიდან — 2010-12-12. ციტირების თარიღი: 2012-04-22.
1517

ვიკისაწყობში არის გვერდი თემაზე: 1517 1517 (ათას ხუთას ჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XVI საუკუნის მე-2 დეკადის მე-7 წელი. 1517 წელი (MDXVII) იყო ხუთშაბათს დაწყებული არანაკიანი წელიწადი იულიუსის კალენდრით 22 იანვარი : რიდანიას ბრძოლა: თურქულმა შეიარაღებულმა ძალებმა სელიმ I-ს ხელმძღვანელობით დაამარცხა, მამლუქების არმია ეგვიპტეში. 3 თებერვალი : კაირო დაიკავა ოსმალეთის შეიარაღებულმა ძალებმა. მამლუქების სახელმწიფო დაეცა. 8 თებერვალი : ესპანელი კონკისტადორი ფრანსისკო ერნანდეს-დე-კორდობა გახდა პირველი ევროპელი, რომელმაც ფეხი დადგა კუნძულ კოსუმელზე, ამის შემდეგ ის გადავიდა იუკატანის ნახევარკუნძულზე. სწორედ ამ აღმომჩენმა უწოდა მექსიკის სანაპიროებთან არსებულ ყურეს კამპეჩე. 16 მარტი : ქალაქ რომში დასრულდა ლატერანის მეხუთე საეკლესიო კრება. რომელიც დაიწყო 1512 წელს პაპ იულიუს II-ის პერიოდში. 20 აპრილი : მოლდავის მეფის ბოგდან III-ის გარდაცვალების შემდეგ სახელმწიფოს მმართველი გახდა სტეფან IV. ის სახელმწიფოს ათი წლის განმავლობაში მართავდა. 15 აგვისტო : პორტუგალიელი ვაჭარი ფერნანდო პირეს დე ანდრადე შეხვდა მინის დინასტიის სახელმწიფო პირებს. ეს არ იყო ევროპელების პირველი სავაჭრო ექსპედიცია ჩინეთში, ევროპელთა პირველი ექსპედიცია მოეწყო 1513 და 1516 წლებში, ხორხე ალვარეშის და რაფაელ პერესტრელოს ხელმძღვანელობით. 31 ოქტომბერი : პროტესტანტული რეფორმაცია: მარტინ ლუთერმა გამოაქვეყნა მისი 95 თეზისი (95 თეზისის გამოქვეყნება მოხდა გერმანიის ქალაქი ვიტენბერგში). 18 ნოემბერი : ესპანეთის მეფე კარლ V მოხვდა ვალიადოლიდში. მოსკოვის დიდმა მთავარმა ვასილი III-მ მოახდინა რიაზანის სამთავროს დამორჩინება. ნიდერლანდების ქალაქი ომმენი ხანძარმა გაანადგურა. აღმოსავლეთ საქართველოს კათოლიკოს-პატრიარქი გახდა ბასილი. საფრანგეთის მეფე ფრანსუა I-მა ქვეყნის ჩრდილოეთით დააარსა ახალი ქალაქი ჰავრი. მთავარი სტატია: კატეგორია:დაბადებული 1517. 30 იანვარი : იოჰანეს აურიფაბერი გერმანელი ლუთერანი თეოლოგი (გ.1568) 18 ივნისი : ოგიმაჩი იაპონიის იმპერატორი (გ.1593) 10 ივლისი : ოდე დე კოლინი, ფრანგი კარდინალი (გ. 1571) 16 ივლისი : ფრენსის ბრენდონი, ინგლისის მეფე ჰენრი VII-ის შვილიშვილი. 23 აგვისტო : ფრენსის I (გ. 1545) თარიღი უცნობია ჟაკ პელეტიე დე მანსი, ფრანგი მათემატიკოსი (გ. 1582) ჰენრი ჰოვარდი, ინგლისელი არისტოკრატი (გ. 1547) ლოდოვიკო დე ვართემა — იტალიელი მოგზაური, თავგადასავლების მაძიებელი, მწერალი. იხილეთ აგრეთვე კატეგორია:დაბადებული 1517. მთავარი სტატია: კატეგორია:გარდაცვლილი 1517. 5 იანვარი : ფრანჩესკო ფრანჩა, იტალიელი მხატვარი (დ. 1450) 23 იანვარი : ჰადიმ სინან ფაშა, ოსმალი ვეზირი 7 მარტი : მარია არაგონელი, პორტუგალიის დედოფალი. მანუელ I-ის მეუღლე (დ. 1482) 26 მარტი : ჰენრიკ იზაკი, ფრანგი კომპოზიტორი (დ. 1450) 20 აპრილი : ბოგდან III მოლდავის სამეფოს ჰოსპოდარი 31 ოქტომბერი : ფრა ბართოლომეო, იტალიელი მხატვარი (დ. 1472) 8 ნოემბერი : ფრანსისკო ხიმენეს დე სისნეროსი, ესპანელი კარდინალი და სახელმწიფო მოღვაწე (დ. 1436) 7 დეკემბერი : ალბერტ კრანცი გერმანელი ისტორიკოსი (დ.1450) თარიღი უცნობია ფრანსისკო ერნანდეს-დე-კორდობა, ესპანელი კონკისტადორი ბადი ალ-ზამანი, თემურიდების დინასტიის წარმომადგენელი რომელიც მართავდა ჰერათს ჩიმა და კონელიანო იტალიელი მხატვარი იხილეთ აგრეთვე კატეგორია:გარდაცვლილი 1517.
Brain Damage (სიმღერა)

„Brain Damage“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან The Dark Side of the Moon. მისი ავტორია როჯერ უოტერსი. თავდაპირველად სიმღერას „Lunatic“ ეწოდებოდა. სიმღერაში საუბარია შეშლილობაზე, რაზეც, უოტერსის თქმით, ასევე გავლენა იქონია სიდ ბარეტის თემატიკამ. როჯერ უოტერსი: მოლი, ნახსენები Brain Damage-ში, არის გაზონი კინგს-კოლეჯის სამლოცველოს უკან, კემბრიჯში. იქ მაისის მეჯლისი იმართებოდა. საკმაოდ წარმატებით, ყველა დათვრა. ალბომზე The Dark Side of the Moon და საკონცერტო შესრულებების დროს კომპოზიცია ყოველთვის წარმოდგენილია ალბომის უკანასკნელი სიმღერის, „Eclipse“ თანხლებით. ჯგუფის კონცერტებზე სიმღერას თან ახლდა ვიდეოპროექცია, სადაც ცნობილ პოლიტიკოსებს აჩვენებდნენ, კურიოზულ სიტუაციებში. იგივე კადრები მოხვდა ბარი ჩეტინგტონის მიერ შედგენილ პრომო ფილმში „Brain Damage/Eclipse“. სულ 1974-1975 წლებში ამ ვიდეოების სამი სხვადასხვა ვერსია შეიქმნა. 1994 წელს რგოლი განახლდა და მასში შეიძლებოდა ბილ კლინტონისა და ბორის ელცინის ხილვაც. მსგავსი ვიდეორგოლები 2006-2008 წლებში, როჯერის ტურნეში The Dark Side Of The Moon Live გამოიყენებოდა - განახლებული ვიდეოპროექციების სახით, სადაც უახლესი პერიოდის პოლიტიკოსები ფიგურირებდნენ. როჯერი სიმღერას ასრულებდა 1984/1985, 1987, 1999-2002, 2006-2008 და 2016-2017 წლების კონცერტებზე. ჯგუფი სიმღერას ასრულებდა 1972, 1973, 1974, 1975 და 1994 წლებში. დევიდ გილმორი სიმღერას სოლო კონცერტებზე არ ასრულებდა. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
დისოციაციური აშლილობები

დისოციაცია — ცნობიერების ფრაგმენტული ან გამოყოფილი ასპექტი, გულისხმობს მეხსირებას,იდენტობას და აღქმას.დისოციაციას აქვს სხვადასხვა ხარისხები,თუმცა თუ ინდივიდის ცნობიერება ძალიან ფრაგმენტული გახდა,ის შეიძლება პათოლოგიურად იქცეს და შეერწყას თვითგრძნობას და ადაპტაციის უნარს.დისოციაციურ აშლილობებს მიეკუთვნება დისოციაციური ამნეზია, დისოციაციური ფუგა, დისოციაციური პიროვნული აშლილობა, დეპერსონალიზაციური აშლილობა. ინდივიდს არ შეუძლია გაიხსენოს ცხოვრების მნიშვნელოვანი ეპიზოდები,რომელიც არის ემოციურად დატვირთული.ეტიოლოგიას განაპირობებს ფსიქოლოგიური სტრესი.ძირითადად გავრცელებულია მოზარდებში და ქალებში.დისოციაციური ამნეზია ვლინდება რეტროსპექტულად,მას განაპირობებს მეხსიერების დარღვევების უკიდურესაც ცვალებადი ხანგრძლივობა.მისი სიმპტომი არის ამნეზია,რომელიც შეიძლება იყოს განზოგადებული ან სელექციური ერთი განსაზღვრული შემთხვევის მიმართ.ამნეზია შეიძლება განვითარდეს უეცრად ან თანდათანობით,შეიძლება გადაიზარდოს ქრონიკულ მდგომარეობაშიც.თან ახლასვ ემოციური აშლილობა,მეტყველების პრობლემა და პიროვნული აშლილობა.მისი მკურნალობა შესაძლებელია ჰიპნოზისა და სარელაქსაციო ტექნიკების გამოყენებით.ფსიქოთერაპია პირდაპირ ხსნის ემოციონალურ სტრესს. ცნობიერების მოულოდნელი გათიშვა,რომელსაც თან ახლავს წარსულის დამახსოვრების უუნარობა და პიროვნული იდენტიფიკაციის არევა.დისოციაციური ფუგა სტრესული სიტუაციის შემდეგ უეცრად ვითარდება,მისი ეპიზოდები იზოლირებულია და გრძელდება ერთი საათიდან-თვემდე.მდგომარეობიდან გამოსვლა ხდება სწრაფად,მაგრამ ამნეზია შეიძლება დარჩეს.დისოციაციურ ფუგას მკურნალობენ ჰიპნოზისა და სარელაქსაციო ტექნიკების გამოყენებით.ასევე ეფექტურია ფსიქოთერაპია. ეს არის იდენტიფიკაციის აშლილობა.ადამიანს არ შეუძლია გაიხსენოს მნიშვნელოვანი პიროვნული ინფორმაცია და ეს პერიოდულად აკონტროლებს ინდივიდის ქცევას.ძირითადა გავრცელებულია ქალებში.რისკ-ფაქტორს წარმოადგენს ბავშვობაში განცდილი სექსუალური ძალადობა.აშლილობის შეტევა არის ფარული.კლინიკური სურათი გრძელდება რამდენიმე წელი,რაც ხელს უშლის ინტერპერსონალურ ფუნქციონირებას.პიროვენული აშლილობის სიმპტომების აღმოჩენა ხდება მოხლოდ მისი მონატესავე სიმპტომების მკურნალობის პროცესში. ახასიათებს ქაოტური ინტერპერსონალური ურთიერთობები,იმპულსურობა და დესტრუქვიული ქცევა.სუიციდის მცდელობა.სიმპტომები შეიძლება იყოს მერყევი.დისოციაციური პიროვნული აშლილობის მკურნალობა შეიძლება ფსიქოთერაპიით,რომელიც ადამიანს ეხმარება ემოციური პრობლემების გადაწყვეტაში და ფსიქოლოგიური ტრავმისგან გათავისუფლებაში. საკუთარი სხეულისა და პიროვნების სრულყოფილი არქმის დარღვევა.ამ აშლილობისთვის დამახასიათებელი შეტევები იწყება ადრეულ ჭაბუკობაში.შეტევას წინ უსწრებს მატრავმირებელი შემთხვევები და სტრესი.დეპერსონალიზაციას ხშირად აღწერენ,როგორც "სხეულიდან გამოსვლის გამოცდილებას".ერთ-ერთი სიმპტომი დეპერსონალიზაციასთან ერთად არის დერეალიზაცია,ეს არის რეალური გარემოს დამახინჯებული აღქმა.დარღვეულია გარესამყაროდან მომავალი ინფორმაციის გადამუშავება.მას ახასიათებს ასევე jamais vu -არასდროს ნანახი(ნაცნობი სიტუაცია განიცდება როგორც უცნობი) და deja vu-უკვე ნანახი(უცნობი სიტუაცია განიცდება ოროგრც ნაცნობი).მკურნალობის მეთოდად იყენებენ ფსიქოთერაპიას შფოთვის მოსახსნელად. ა.ზურაბიშვილი "კლინიკური ფსიქიატრია" გიორგი ნანეიშვილი - "ფსიქიატრიის მოკლე კურსი" Kaplan Medical USMLE - Psychiatry and Epidemiology & Ethics 2005-2006 Edition
1518

ვიკისაწყობში არის გვერდი თემაზე: 1518 1518 (ათას ხუთას თვრამეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XVI საუკუნის მე-2 დეკადის მე-8 წელი. 1518 წელი (MDXVIII) იყო პარასკევს დაწყებული არანაკიანი წელიწადი იულიუსის კალენდრით. 18 აპრილი – ბონა სფორცა გახდა პოლონეთის დედოფალი. ის იყო პოლონეთის მეფის სიგიზმუნდ I-ის მეუღლე. ესპანელმა კონკისტადორმა ხუან დე გრიჰაველმა თავისი ოთხი გემის თანხლებით დატოვა კუბის ტერიტორია. ალჟირში ქალაქ ორანთან მომხდარ ბრძოლაში. დაიღუპა ოსმალი აბუჯ ბარბაროსა. 5 მაისი – ლორენცო II მედიჩიმ იქორწინა მადლენ დე ლა ტურ-დ'ოვერნზე. ქორწინება ჩატარდა ამბუაზის ციხესიმაგრეში. 16 ივლისი – პორტუგალიის მეფე მანუელ I-მა ცოლად შეირთო ელეონორა ავსტრიელი. 3 ოქტომბერი – ლონდონის ხელშეკრულება არააგრესიის პაქტი ევროპის ძირითად ერებს შორის. 7 ოქტომბერი – მარტინ ლუთერი ჩავიდა ქალაქ აუგსბურგში. სადაც ის შეხვდა პაპის წარმომადგენელ ტომას კაეტანს. ტროპიკულმა ჭიანჭველებმა გაანადგურეს მოსავალი კუნძულ ჰაიტზე. გაიხსნა მანჩესტერის გრამატიკული სკოლა. დაიწყო აფრიკელი მონებით ვაჭრობა. ლონდონში დაფუძნდა სამეფო საექიმო კოლეჯი. ტიციანმა დაიწყო The Worship of Venus-ის ხატვა. ამ ტილოს ხატვა მიმდინარეობს 1518-1520 წლებში. ამჟამად ტიციანის ეს ნამუშევარი ინახება მადრიდის პრადოს მუზეუმში. სამცხე-საათაბაგოს მმართველის მანუჩარ I ჯაყელის გარდაცვალების შემდეგ, ამ მხარის მმართველი ხდება ყვარყვარე III ჯაყელი. აღმოსავლეთ საქართველო და სამცხე-საათაბაგო სეფიანთა ირანის ვასალები გახდნენ. მოკლული იქნა ადალის სულთანი მუჰამედ აბნ აზჰარ ად-დინი. მთავარი სტატია: კატეგორია:დაბადებული 1518. 28 თებერვალი – ფრენსის III, ბრეტანის ჰერცოგი (გ. 1536) 22 აპრილი – ანტუან დე ბურბონი, ბურბონების გვარის პირველი მეფის ანრი IV-ის მამა (გ. 1562) 8 აგვისტო – კონრად ლიკსტენესი, ჰუმანისტი და ენციკლოპედისტი (დ. 1561) 29 სექტემბერი – ტინტორეტო, იტალიელი მხატვარი (გ. 1594) თარიღი უცნობია ჯეიმზ ჰალიბურტონი, შოტლანდიელი რეფორმატორი (გ. 1589) ჰუბერტ ლანგეტი, ფრანგი დიპლომატი და რეფორმატორი (გ. 1581) ლი შიჩჟენი, ჩინელი ექიმი და ფარმაკოლოგი (გ. 1593) იხილეთ აგრეთვე კატეგორია:დაბადებული 1518. მთავარი სტატია: კატეგორია:გარდაცვლილი 1518. 20 ნოემბერი – პიერ დე ლა რუე, ფლამანდრიელი სახელმწიფო მოღვაწე (დ. დაახ. 1452) 5 დეკემბერი – ჯან ჯაკომო ტრივულციო, საფრანგეთის ჯარების მთავარსარდალი და საფრანგეთის მარშალი. (დ. დაახ. 1440) თარიღი უცნობია მუჰამედ ამინი, ყაზანის ხანი (გ. დაახ. 1469) აბუჯ ბარბაროსა, ოსმალი ზღვაოსანი, ჰაიდ-ად-დინ ბარბაროსას ძმა მუჰამედ აბნ აზჰარ ად-დინი, ადალის სულთანი (დ. დაახ. 1473) დომენიკო მორონი, იტალილეი მხატვარი ვერონადან. იან იზ სტობნიცი, პოლონელი გეოგრაფი და ფილოსოფოსი ჰენრიხ ბიბელი, გერმანელი პოეტი და ჰუმანისტი (დ. 1472) იხილეთ აგრეთვე კატეგორია:გარდაცვლილი 1518.
Eclipse (პინკ ფლოიდის სიმღერა)

„Eclipse“ — ინგლისური პროგრესული როკ-ჯგუფ პინკ ფლოიდის მეათე და უკანასკნელი სიმღერა ალბომიდან The Dark Side of the Moon. მისი ავტორია როჯერ უოტერსი, ხოლო დამატებით ჰარმონიულ ვოკალს ასრულებს დევიდ გილმორი. იგი უერთდება სიმღერას „Brain Damage“ და როგორც წესი, კონცერტებზე სრულდება მასთან ერთად. სიმღერის ბოლოს ჟღერს ები-როუდის სტუდიების თანამშრომელ ჯერი დრისკოლის ხმა. ეს არის ნაწყვეტი მისი საუბრიდან, რომელშიც იგი მთვარის ბნელ მხარეზე საუბრობდა - „There is no dark side of the moon, really. Matter of fact, it's all dark. The only thing that makes it look light is the sun“. სიმღერის შეტანას აპირებდნენ კომპილაციურ ალბომში Echoes: The Best of Pink Floyd. „Eclipse“ დაიწერა მხოლოდ მაშინ, როდესაც ერთ-ერთი კონცერტის შემდეგ ჯგუფი მიხვდა, რომ პიესას, რომელსაც იგი ასრულებდა, ფინალი აკლდა. მანამდე, 1972 წელს, The Dark Side of the Moon-ის დაბოლოება იყო Brain Damage. სიმღერა სრულდებოდა ჯგუფის მიერ კონცერტებზე, 1975 წლამდე და 1994 წელს. როჯერ უოტერსი მას ასრულებდა 1987, 1999-2002 და 2006-2008 წლების ტურნეებში და ინდივიდუალურ კონცერტებზე. 2016 წელს ნომერი დაბრუნდა მის საკონცერტო პროგრამაში და სრულდებოდა ისეთი სახით, როგორიც 1987 წელს ჰქონდა - არაკანონიკურად, დამატებული ნაწილებით და იენ რიჩის საქსოფონით. ↑ ზოგიერთ CD გამოცემაში „Speak to Me“ და „Breathe“ ერთიანი კომპოზიციის სახით არის ინდექსირებული. ↑ The Making Of The Dark Side Of the Moon DVD ↑ Inside Out. Nick Mason. First edition, p.172 ↑ Guthrie, James. James Guthrie: Audio: Building A Compilation Album. Pink Floyd. დაარქივებულია ორიგინალიდან — 2 June 2010. ციტირების თარიღი: 17 June 2013.
კაპანაძეები

კაპანაძეები — ქართული გვარი. ქართულ საისტორიო საბუთებში მოიხსენიება XV საუკუნიდან. კაპანაძისეული მამული მოხსენებულია მუჯისეთუბანში 1558 წლის ერთ-ერთ საბუთში, ამ მამულს ქუთაისის საყდრის გადასახადი სდებია. ამჟამად კაპანაძეები ცხოვრობენ იმერეთში, ოდიშში, გურია-აჭარაში, სამცხეში, ქართლში, კახეთში და ჰერეთში. განსაკუთრებით მრავლად არიან საჩხერის, ჭიათურის, ზესტაფონის, ხარაგაულის, ხაშურის და ლაგოდეხის მხარეებში. საქართველოში კაპანაძეთა საერთო რიცხვი 18 550-ს აჭარბებს. ლიხთიმერს და ლიხთამერს, ზოგიერთ ადგილებს სახელად შემორჩა კაპანაძეთა გვარის სახელი: „კაპანაძეები“ — სოფელ კორბოულის უბანი იმერეთში და სოფელ ფლევის უბანი — ქართლში, „კაპანაანთ სახნავი“ — ქართლის სოფელ თერეგვანში, „კაპანაძის წყარო“ გურიის სოფელ წყალწმინდაში და სხვა. 1429-1452 წლებში დემეტრე მეფემ სასისხლო სიგელი დაუმტკიცა დავით კაპანაძეს. XVII საუკუნეში ჩხარის ციხის მეციხოვნეები იყვნენ დათვია და სეტია კაპანაძეები. XVIII საუკუნეში სვერის ციხის მეციხოვნე იყო დათია კაპანაძე. ამავე საუკუნეში საბუთებში მოიხსენიებიან ხუცესი მახარებელი და ხუცესი გიორგი კაპანაძე. XVII-XVIII საუკუნეებში იმერელი კაპანაძეები შიდა ქართლში თავადი ფალავანდიშვილების, ამირეჯიბებისა და ამილახვარების მამულებშიც დამკვიდრდნენ. XVII საუკუნეში საამილახვროს კაპანაძეები აზნაურის ხარისხში ამაღდლდნენ. ამავე საუკუნეში აზნაურ კაპანაძეებს ამოწყვეტილი აზნაურების, იალღუზიშვილების მამული ებოძათ „ყოვლითა გულსავსებითა“. 1812 წლის რუსებისა და ფრანგების ომში თავი გამოიჩინა გრიგოლ კაპანაძემ. კაპანაძეთა გვარის მეომრები, გლეხები კომლზე კაცად და აზნაურები ქუდზე კაცად გამოდიოდნენ იმერეთისა და ქართლის სამეფო ლაშქრის მემარჯვენე სადროშეებში თავად წერეთელთა და ამილახვართა დროშებს ქვეშ. ალექსანდრე ნაზღაიძე, საქართველოს მეცნიერებათა აკადემია, ისტორიისა და ეთნოგრაფიის ინსტიტუტი, თბილისი 1998 წ.
დიდი სატივის სამების ეკლესია

დიდი სატივის სამების ეკლესია — არქიტექტურული ძეგლი ხაშურის მუნიციპალიტეტის სოფელ დიდი სატივის ჩრდილო-აღმოსავლეთით 500 მ-ზე. აშენებულია XIX საუკუნის შუა წლებში. ეკლესია დარბაზულია (10,4X6,16 მ), ნაგებია ქვიშაქვითა და აგურით. შესასვლელი სამხრეთით და დასავლეთითაა. ნახევარწრიულ აფსიდში და დარბაზის სამხრეთ და დასავლეთ კედლებში თითო სარკმელია. აფსიდის სარკმლის ორივე მხარეს ნიშებია. ეკლესია გადახურულია ცილინდრული კამარით, რომლის საბჯენი თაღი გრძივი კედლების პილასტრებს ეყრდნობა. ინტერიერში ჩრდილოეთ კედლის დასავლეთ ნაწილში ჩასმულ მარმარილოს ფილაზე ამოკვეთილია სამშენებლო წარწერა. დასავლეთ ფასადის კარის გასწვრივ კედელში ჩატანებულ ქვაზე — ჯვარი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 428-429.  კულტურული მემკვიდრეობის პორტალი, № 12203
ვადოდარა

ვადოდარა (გუჯარათ. વડોદરા), წარსულში ცნობილი, როგორც ბაროდა — ქალაქი ინდოეთში, გუჯარათის შტატის მეოთხე უმსხვილესი და ყველაზე ხალხმრავალი ქალაქი აჰმადაბადის, სურატის და რაჯკოტის შემდეგ. ამ ტერიტორიაზე აღმოჩენილი ისტორიული და არქეოლოგიური მასალები IX საუკუნით თარიღდება, როდესაც აქ პატარა ქალაქი ანკოტაკა მდებარეობდა, მდინარე ვიშვამიტრის ნაპირებზე. ანკოტაკა ახ. წ. V-VI საუკუნეებში ჯაინიზმის ცნობილი ცენტრი იყო. აკოტის ზოგიერთი ბრინჯაოს სურათების ხილვა ვადოდარის მუზეუმშია შესაძლებელი. ქალაქს ერთ დროს ჩანდანავატის უწოდებდნენ მმართველ ჩანდანის პატივსაცემად რაჯპუტების ტომიდან, რომელმაც იგი ჯაინისტებს წაგლიჯა. მოგვიანებით მას ვადკატაპარა ან ვადოდარა ეწოდა, რაც ტრადიციის მიხედვით სანსკრიტის სიტყვა ვატოდარის დამახინჯებითაა მიღებული და ნიშნავს „ბანიანის ხის გულში“. დღეისათვის თითქმის შეუძლებელია იმის დადგენა, როდის მოხდა სახელში ცვლილებები, მაგრამ ინგლისელი ვაჭრები და მოგზაურები ქალაქს ბროდერას სახელით მოიხსენიებენ, რისგანაც თავის მხრივ ბაროდა იქნა მიღებული. 1974 წელს სახელი შეიცვალა და კვლავ ვადოდარა ეწოდა. ვადოდარა ერთ-ერთია შტატის იმ ოთხი ქალაქიდან, რომელთა მოსახლეობაც 1 მილიონს აღემატება. გაეკვადის სახელმწიფოს ყოფილი დედაქალაქი მდინარე ვიშვამიტრის ნაპირებზეა გაშენებული, მდინარის, რომლის სახელიც დიდი წმინდანის, რიში ვიშვამიტრასგან წარმოიშვა. გაშენებულია აჰმადაბადიდან სამხრეთ-აღმოსავლეთით, შტატის დედაქალაქ განდინაგარიდან 139 კმ-ის დაშორებით. წარმოადგენს ვადოდარის რაიონის ადმინისტრაციულ ცენტრს. მასზე გაივლის დელი-მუმბაის დამაკავშირებელი სარკინიგზო და საავტომობილო მაგისტრალები. 2005 წლის მონაცემებით, მოსახლეობა 1,6 მლნ ადამიანს შეადგენს. ინდოეთის მილიონიანი ქალაქების სია Vadodara, ტურისტული მეგზური ვიკივოიაჟზე Vadodara Municipal Corporation დაარქივებული 2006-12-05 საიტზე Wayback Machine. Vadodara @ Panoramio დაარქივებული 2014-01-19 საიტზე Wayback Machine. Photogallery - Vadodara in olden days[მკვდარი ბმული] Photogallery - Present-day Vadodara დაარქივებული 2010-09-27 საიტზე Wayback Machine. Vadodara Junction/BRC Railway Station Rail Info Vadodara Airport Flight Information დაარქივებული 2012-10-19 საიტზე Wayback Machine. MyCityBaroda - A simple and useful Baroda portal Vadodara's 1st Festival Site ↑ India: largest cities and towns and statistics of their population. World Gazetteer. დაარქივებულია ორიგინალიდან — 17 ნოემბერი 2006. ციტირების თარიღი: 10 March 2010.
ვარანასი

ვარანასი (სანსკრ. वाराणसी), აგრეთვე ცნობილი როგორც ბარანასი, ბენარასი ან კაში — ქალაქი ინდოეთში, უტარ-პრადეშის შტატში, მდინარე განგის ნაპირებზე, შტატის დედაქალაქ ლაქნაუდან 320 კმ-ით სამხრეთ-აღმოსავლეთით. ინდუისტებისთვის, ბუდისტებისა და ჯაინისტებისთვის იგი წმინდა ქალაქად მიიჩნევა. იგი ერთ-ერთი უძველესი უწყვეტად დასახლებული ქალაქია მსოფლიოში და უძველესი ინდოეთში. ვარანასის კულტურული მფარველი და ყველა რელიგიური დღესასწაულის ნაწილია კაში-ნარეში. ქალაქის კულტურა მჭიდროდაა დაკავშირებული მდინარე განგთან და მის რელიგიურ მნიშვნელობასთან. მრავალი ათასეული წლის განმავლობაში ვარანასი ჩრდილოეთ ინდოეთის კულტურული და რელიგიური ცენტრი იყო. ვარანასიში განვითარდა ინდოეთის კლასიკური მუსიკის ბენარეს გჰარანა. ასევე, აქ დაიბადა მრავალი ინდოელი ფილოსოფოსი, მწერალი, პოეტი და მუსიკოსი. გაუტამა ბუდამ პირველად სარნატჰში იქდაგა, რომელიც ვარანასის სიახლოვეს მდებარეობს. ხალხი ვარანასის ხშირად მოიხსენიებს, როგორც „ტაძრების ქალაქი“, „ინდოეთის წმინდა ქალაქი“, „ინდოეთის რელიგიური დედაქალაქი“, „სინათლის ქალაქი“, „სწავლის ქალაქი“ და „დედამიწის უძველესი ქალაქი“. ინდოეთის მილიონიანი ქალაქების სია Varanasi, ტურისტული მეგზური ვიკივოიაჟზე ოფიციალური საიტი Varanasi at the Open Directory Project დაარქივებული 2012-06-13 საიტზე Wayback Machine. Varanasi on Virtourist.com State Government Tourism Website დაარქივებული 2009-09-08 საიტზე Wayback Machine. ↑ Provisional Population Totals Paper 1 : 2011. Government of India. ციტირების თარიღი: July 12, 2011. ↑ Lannoy, Richard (October 1999). Benares Seen from Within. University of Washington Press, გვ. Back Flap. ISBN 0-295-97835-X. OCLC 42919796.  ↑ Varanasi. ენციკლოპედია ბრიტანიკა. ციტირების თარიღი: March 6, 2008. ↑ Mitra, Swati (2002). Good Earth Varanasi city guide. Eicher Goodearth Limited, გვ. 216. ISBN 978-81-87780-04-5.  ↑ District of Varanasi - Sarnath. National Informatics Centre-Varanasi. დაარქივებულია ორიგინალიდან — მაისი 8, 2012. ციტირების თარიღი: May 1, 2009. ↑ Varanasi: The eternal city. Banaras Hindu University. დაარქივებულია ორიგინალიდან — ივნისი 20, 2012. ციტირების თარიღი: February 4, 2007.